CENTRĀLĀS FINANŠU UN LĪGUMU AĢENTŪRAS REGLAMENTS

Rīgā

|  |  |  |  |
| --- | --- | --- | --- |
| 02.02.2024 |  | Nr. | 39-1-2/1 |

Izdots saskaņā ar

Valsts pārvaldes iekārtas likuma

75.panta pirmo daļu

**I. Vispārīgie jautājumi**

1. Centrālās finanšu un līgumu aģentūras (turpmāk – aģentūra) reglaments nosaka aģentūras struktūru, funkcijas un darba organizāciju.
2. Aģentūra veic Valsts pārvaldes iekārtas likumā, Centrālās finanšu un līgumu aģentūras nolikumā, citos normatīvajos aktos un šajā reglamentā noteiktās funkcijas un uzdevumus.

**II. Aģentūras struktūra**

1. Aģentūras ierēdņi un darbinieki (turpmāk – darbinieki) darbojas vienotā hierarhiskā sistēmā, kur viens darbinieks ir pakļauts citam darbiniekam.
2. Aģentūras direktoram ir tieši pakļauti divi aģentūras direktora vietnieki:
   1. direktora vietnieks Eiropas Savienības fondu sistēmas attīstībasjautājumos;
   2. direktora vietnieks programmu un projektu atbilstības jautājumos.
3. Aģentūras patstāvīgās struktūrvienības ir departamenti. Aģentūras direktora vietnieks programmu un projektu atbilstības jautājumos, aģentūras direktora vietnieks Eiropas Savienības fondu sistēmas attīstībasjautājumos, operacionālo departamentu direktori, Attīstības sadarbības departamenta direktors, Administrācijas vadītājs un Iekšējā audita nodaļas vadītājs ir tieši pakļauti aģentūras direktoram.
4. Juridiskā departamenta direktors, Projektu atlases departamenta direktors un Cilvēkresursu attīstības nodaļas vadītājs ir tieši pakļauti aģentūras direktora vietniekam programmu un projektu atbilstības jautājumos.
5. Informācijas sistēmu attīstības departamenta direktors, Programmu vadības un uzraudzības departamenta direktors, Komunikācijas un klientu apkalpošanas nodaļas vadītājs, Publiskās un privātās partnerības nodaļas vadītājs un informācijas drošības vadītājs ir tieši pakļauti aģentūras direktora vietniekam Eiropas Savienības fondu sistēmas attīstībasjautājumos.
6. Aģentūras operacionālie departamenti ir:
   1. Izglītības un zinātnes attīstības departaments;
   2. Cilvēkresursu attīstības projektu departaments;
   3. Infrastruktūras attīstības departaments;
   4. Finanšu instrumentu un digitalizācijas projektu departaments;
   5. Sociālās infrastruktūras departaments;
   6. Energoefektivitātes un inovāciju projektu departaments.
7. Aģentūrā ir šādas struktūrvienības:
   1. Programmu vadības un uzraudzības departaments un tā pakļautībā esošās nodaļas:
      1. Programmu uzraudzības un stratēģiskās plānošanas nodaļa;
      2. Programmu vadības un metodikas nodaļa;
   2. Izglītības un zinātnes attīstības departaments un tā pakļautībā esošās nodaļas:
      1. Izglītības satura projektu nodaļa;
      2. Zinātnes attīstības projektu nodaļa;
      3. Pētniecības projektu nodaļa;
      4. Izglītības pārvaldības projektu nodaļa;
   3. Cilvēkresursu attīstības projektu departaments un tā pakļautībā esošās nodaļas:
      1. Publiskās pārvaldes attīstības projektu nodaļa;
      2. Veselības attīstības projektu nodaļa;
      3. Sabiedrības attīstības projektu nodaļa;
   4. Infrastruktūras attīstības departaments un tā pakļautībā esošās nodaļas:
      1. Teritoriju infrastruktūras attīstības projektu nodaļa;
      2. Satiksmes infrastruktūras projektu nodaļa;
      3. Vides infrastruktūras projektu nodaļa;
      4. Kurzemes reģiona nodaļa;
      5. Latgales reģiona nodaļa;
      6. Vidzemes reģiona nodaļa;
      7. Zemgales reģiona nodaļa;
   5. Finanšu instrumentu un digitalizācijas projektu departaments un tā pakļautībā esošās nodaļas:
      1. Digitalizācijas un attīstības projektu nodaļa;
      2. Informācijas un komunikācijas tehnoloģiju projektu nodaļa;
      3. Finanšu instrumentu nodaļa;
   6. Sociālās infrastruktūras departaments un tā pakļautībā esošās nodaļas:
      1. Izglītības infrastruktūras attīstības projektu nodaļa;
      2. Veselības infrastruktūras attīstības projektu nodaļa;
      3. Primārās aprūpes infrastruktūras projektu nodaļa;
      4. Sociālās infrastruktūras attīstības nodaļa;
   7. Energoefektivitātes un inovāciju projektu departaments un tā pakļautībā esošās nodaļas:
      1. Energoefektivitātes projektu nodaļa;
      2. Siltumapgādes projektu nodaļa;
      3. Inovāciju projektu nodaļa;
   8. Attīstības sadarbības departaments;
   9. Administrācijas vadītāja pakļautībā esošās nodaļas:
      1. Sertificēšanas, finanšu administrēšanas un plānošanas nodaļa;
      2. Budžeta izpildes un Eiropas Savienības fondu maksājumu nodaļa;
      3. Lietvedības un arhīva nodaļa;
      4. Administratīvā nodrošinājuma nodaļa;
   10. Projektu atlases departaments un tā pakļautībā esošās nodaļas:
       1. Valsts atbalsta nodaļa;
       2. Nemateriālo investīciju projektu atlases nodaļa;
       3. Infrastruktūras projektu atlases nodaļa;
       4. Vides un digitalizācijas projektu atlases nodaļa;
       5. Uzņēmējdarbības un inovāciju projektu atlases nodaļa;
       6. Veselības un satiksmes projektu atlases nodaļa;
   11. Juridiskais departaments un tā pakļautībā esošās nodaļas:
       1. Juridiskā nodrošinājuma nodaļa;
       2. Krāpšanas risku vadības nodaļa;
   12. Cilvēkresursu attīstības nodaļa;
   13. Informācijas sistēmu attīstības departaments un tā pakļautībā esošās nodaļas:
       1. Informācijas sistēmu attīstības nodaļa;
       2. Informācijas tehnoloģiju nodaļa;
   14. Komunikācijas un klientu apkalpošanas nodaļa;
   15. Iekšējā audita nodaļa;
   16. Publiskās un privātās partnerības nodaļa.

**III. Struktūrvienību galvenās funkcijas**

1. Programmu vadības un uzraudzības departaments nodrošina Eiropas Savienības Eiropas Reģionālā attīstības fonda, Eiropas Sociālā fonda, Eiropas Sociālā fonda Plus, Kohēzijas fonda un Taisnīgas pārkārtošanās fonda, Atveseļošanas fonda un citu ārvalstu finanšu instrumentu (turpmāk – ES finanšu instrumenti) ieviešanas uzraudzību, ES finanšu instrumentu vadības un kontroles sistēmas izveidi un aktualizēšanu, aģentūras stratēģiskās plānošanas un risku vadības sistēmas ieviešanu un uzraudzību, aģentūras procesu kvalitātes kontroles uzraudzību.
2. Izglītības un zinātnes attīstības departaments nodrošina ES finanšu instrumentu finansēto izglītības un zinātnes nozares projektu īstenošanas uzraudzību un kontroli.
3. Cilvēkresursu attīstības projektu departaments nodrošina ES finanšu instrumentu finansēto tehniskās palīdzības, tieslietu nozares un valsts pārvaldes profesionālās pilnveides projektu īstenošanas uzraudzību un kontroli un ES finanšu instrumentu veselības aprūpes un labklājības nozares projektu īstenošanas uzraudzību un kontroli.
4. Infrastruktūras attīstības departaments nodrošina ES finanšu instrumentu finansēto satiksmes nozares, vides nozares, kultūras un dabas mantojuma objektu attīstības projektu un ar pašvaldību infrastruktūras attīstību saistīto projektu īstenošanas uzraudzību un kontroli.
5. Energoefektivitātes un inovāciju projektu departaments nodrošina ES finanšu instrumentu finansēto energoefektivitātes jomas un uzņēmējdarbības attīstības projektu īstenošanas uzraudzību un kontroli.
6. Sociālās infrastruktūras departaments nodrošina ES finanšu instrumentu finansēto izglītības un zinātnes nozares, veselības aprūpes infrastruktūras, kā arī sociālās infrastruktūras un primārās veselības aprūpes infrastruktūras attīstības projektu īstenošanas uzraudzību un kontroli.
7. Finanšu instrumentu un digitalizācijas projektu departaments nodrošina ES finanšu instrumentu finansēto informācijas un komunikācijas tehnoloģiju, prasmju attīstības un digitalizācijas, kā arī finanšu instrumentu projektu īstenošanas uzraudzību un kontroli.
8. Attīstības sadarbības departaments nodrošina aģentūras un citu Latvijas publiskās pārvaldes iestāžu iesaistes starptautiskās sadarbības un attīstības sadarbības projektos atbilstoši Eiropas Savienības un nacionālajām politikas prioritātēm koordinēšanu.
9. Administrācijas nodaļas nodrošina ES finanšu instrumentu izdevumu deklarēšanu, kā arī aģentūras budžeta plānošanu un budžeta izpildes analīzi, ES finanšu instrumentu līdzfinansēto projektu īstenošanai nepieciešamo maksājumu uzdevumu sagatavošanu un izpildi, grāmatvedības uzskaiti un kontroli, lietvedības un arhīva sistēmas uzturēšanu, veic aģentūras darbības saimniecisko nodrošināšanu, kā arī nodrošina publiskā iepirkuma plānošanas procesu aģentūrā.
10. Projektu atlases departaments nodrošina projektu iesniegumu atlases organizēšanu un valsts atbalsta normu ievērošanas kontroli aģentūrā.
11. Juridiskais departaments nodrošina ES finanšu instrumentu projektu ieviešanu atbilstoši departamenta kompetencei, nodrošinot neatbilstību vadības procesu, interešu konflikta, korupcijas un krāpšanas risku iekšējās kontroles sistēmas izveidi un vadību, aģentūras izdoto pārvaldes lēmumu, administratīvo aktu, sagatavoto līgumu un vienošanos, tiesību aktu un iekšējo normatīvo aktu tiesiskuma papildpārbaudi.
12. Cilvēkresursu attīstības nodaļa nodrošina aģentūras cilvēkresursu vadības politikas izstrādi un attīstību, cilvēkresursu sistēmas uzturēšanu, kā arī darbinieku un organizācijas kultūras veidošanu un uzturēšanu, dažādību veicinošas un iekļaujošas darba vides veidošanu.
13. Informācijas sistēmu attīstības departaments pārvalda informācijas sistēmas izmaiņu vadību, uztur informācijas sistēmu dokumentāciju, kā arī nodrošina aģentūras informācijas tehnoloģiju infrastruktūras nepārtrauktu darbību un attīstību, tai skaitā Kohēzijas politikas fondu vadības informācijas sistēmas, aģentūras Vadības informācijas sistēmas un Datu analīzes rīka papildināšanu un uzturēšanu.
14. Komunikācijas un klientu apkalpošanas nodaļa nodrošina sabiedrisko attiecību funkcijas īstenošanu, kā arī konsultāciju sniegšanu aģentūras kompetences jautājumos un sadarbībā ar citām struktūrvienībām organizē informatīvus pasākumus.
15. Iekšējā audita nodaļa sniedz neatkarīgu, objektīvu vērtējumu un konsultācijas par iekšējās kontroles sistēmas darbību, kā arī ieteikumus par nepieciešamajiem pilnveidojumiem un uzrauga to ieviešanu, veic aģentūrā notiekošo auditu, revīziju un pārbaužu koordinēšanu, kā arī auditos, revīzijās un pārbaudēs izteikto ieteikumu ieviešanas uzraudzību un informācijas apmaiņu starp auditējošām iestādēm un aģentūras struktūrvienībām auditu jautājumos.
16. Publiskās un privātās partnerības nodaļa veic publiskās un privātās partnerības uzraudzības institūcijai un kompetences centram noteiktās funkcijas, kā arī publiskās un privātās partnerības vadības un kontroles sistēmas izveidi un uzturēšanu.

**IV. Aģentūras darba organizācija**

1. Aģentūras direktors administratīvi vada aģentūras darbu. Direktors var dot tiešus rīkojumus jebkuram aģentūras darbiniekam.
2. Departamenta direktors vada departamenta darbu un dod rīkojumus pakļautībā esošajiem nodaļu vadītājiem, kuri nodrošina viņa rīkojumu izpildi, kā arī dod tiešus rīkojumus pakļautībā esošajiem darbiniekiem.
3. Aģentūras direktora vietnieks Eiropas Savienības fondu sistēmas attīstībasjautājumos, aģentūras direktora vietnieks programmu un projektu atbilstības jautājumos un administrācijas vadītājs dod rīkojumus pakļautībā esošajiem struktūrvienību vadītājiem un darbiniekiem.
4. Konkrētus patstāvīgo struktūrvienību uzdevumus, uzbūvi un darba organizāciju nosaka struktūrvienību vadītāju izdotajos struktūrvienību reglamentos, kurus saskaņo aģentūras direktors.
5. Nodaļas vadītājs vada nodaļas darbu un dod rīkojumus savas nodaļas darbiniekiem.
6. Ja darbinieks ir saņēmis tiešu rīkojumu no aģentūras direktora vai augstākstāvoša darbinieka, kurš nav tā tiešais vadītājs, viņš par to informē savu tiešo vadītāju.

**V. Aģentūras darbinieku kompetence**

1. Aģentūras direktora kā aģentūras administratīvā vadītāja kompetence ir noteikta Valsts pārvaldes iekārtas likumā, Centrālās finanšu un līgumu aģentūras nolikumā un citos normatīvajos aktos.
2. Aģentūras direktora prombūtnes laikā (pārejoša darbnespēja, komandējums, atvaļinājums u.c.) viņa pienākumus pilda aģentūras direktora vietnieks programmu un projektu atbilstības jautājumos vai aģentūras direktora vietnieks Eiropas Savienības fondu sistēmas attīstībasjautājumos.
3. Aģentūras direktors uz savas prombūtnes laiku var noteikt citu, reglamenta 33.punktā neminētu direktora pienākumu izpildītāju.
4. Aģentūras direktora vietnieks:
   1. nodrošina normatīvo aktu un aģentūras direktora rīkojumu izpildi atbilstoši savai kompetencei;
   2. atbilstoši savai kompetencei pārstāv aģentūru attiecībās ar citām valsts pārvaldes iestādēm, starptautiskajām institūcijām, kā arī juridiskajām un fiziskajām personām;
   3. iesniedz aģentūras direktoram priekšlikumus par aģentūras struktūru un darba organizāciju.
5. Aģentūras direktora vietnieka atsevišķos uzdevumus aģentūras funkciju un uzdevumu izpildei nosaka amata aprakstā.
6. Patstāvīgās struktūrvienības vadītājs:
   1. nodrošina aģentūras direktora, aģentūras direktora vietnieka programmu un projektu atbilstības jautājumos vai aģentūras direktora vietnieka Eiropas Savienības fondu sistēmas attīstībasjautājumos rīkojumu izpildi atbilstoši struktūrvienības kompetencei;
   2. plāno, vada, organizē un koordinē struktūrvienības darbu, kā arī kontrolē struktūrvienībai uzticēto uzdevumu izpildi;
   3. nodrošina darbinieku apmācību un profesionālās kvalifikācijas celšanu;
   4. sniedz priekšlikumus aģentūras direktoram par struktūrvienības struktūru un darba organizāciju, darbinieku pieņemšanu darbā un atbrīvošanu no darba, darbinieku materiālo un morālo stimulēšanu, kā arī disciplinārsodu piemērošanu;
   5. izvērtē un sniedz aģentūras direktoram, aģentūras direktora vietniekam programmu un projektu atbilstības jautājumos vai aģentūras direktora vietniekam Eiropas Savienības fondu sistēmas attīstībasjautājumos informāciju par struktūrvienības darbības rezultātiem, kā arī struktūrvienības darba pilnveidošanai veicamajiem pasākumiem;
   6. sadarbojas ar citām aģentūras struktūrvienībām savai struktūrvienībai noteikto uzdevumu izpildē;
   7. atbilstoši struktūrvienības kompetencei pārstāv aģentūru citās valsts pārvaldes iestādēs, kā arī attiecībās ar citām juridiskām vai fiziskām personām;
   8. veic saraksti atbilstoši struktūrvienības kompetencei;
   9. nodrošina uzticētās valsts mantas glabāšanu.
7. Aģentūras darbinieku pienākumus aģentūras funkciju un uzdevumu izpildei nosaka aģentūras direktors amata aprakstā.
8. Aģentūras struktūrvienības vadītājam var būt vietnieki, kuru kompetence ir noteikta struktūrvienības reglamentā un amata aprakstā.
9. Katrs aģentūras darbinieks ir atbildīgs par amata aprakstā noteikto uzdevumu un vadītāju rīkojumu savlaicīgu un kvalitatīvu izpildi.

**VI. Darba grupas un komisijas**

1. Aģentūras direktors ar rīkojumu var veidot darba grupas un komisijas (turpmāk – darba grupas) atsevišķu uzdevumu izpildei.
2. Darba grupā var iesaistīt arī citu institūciju pārstāvjus vai privātpersonas.

**VII. Noslēguma jautājumi**

1. Atzīt par spēku zaudējušu 2023.gada 30.augusta Centrālās finanšu un līgumu aģentūras reglamentu Nr.39-1-2/2.
2. Reglaments stājas spēkā 2024.gada 1.februārī.

Direktore *(elektroniskais paraksts)* A.Krūmiņa

SASKAŅOTS

ņemot vērā Valsts pārvaldes iekārtas likuma

75.panta piektajā daļā noteikto

S.Maurīte-Šmite

27097839